Document ID: /roh_data/filtered/swiss_laws_in_ROHinterleaved.jsonl.gz/12769

This text was translated from EN into Rumantsch Grischun.

The tenant of commercial premises may transfer his lease to a third party with the landlord’s written consent. The landlord may withhold consent only for good cause. Once the landlord gives his consent, the third party is subrogated to the rights and obligations of the tenant under the lease. The tenant is released from his obligations towards the landlord. However, he remains jointly and severally liable with the third party until such time as the lease ends or may be terminated under the contract or by law, but in any event for no more than two years.

Cun il consentiment en scrit dal locatur po il locatari da localitads da fatschenta transferir la relaziun da locaziun ad ina terza persuna. Il locatur po refusar da dar il consentiment mo per motivs impurtants. Sch’il locatur dat ses consentiment, surpiglia la terza persuna la relaziun da locaziun empè dal locatari. Il locatari è deliberà da sias obligaziuns vers il locatur. El è dentant responsabel solidaricamain cun la terza persuna fin al mument che la relaziun da locaziun finescha u po vegnir terminada tenor contract u tenor lescha, maximalmain dentant per 2 onns.